ο 0 ΑΝΑΡΧΙΚΟΣ Ἐν 


Μετά τον θρίαµβό της στην Κύπρο, το 1974, 
η ελληνική εξωτερική πολιτική πετυχαίνει έναν ακόµη στόχο : 
την έκδοση του Ράντοβαν Κάραξζιτς στην Χάγη ! 
Θα μπορούσαμε να το έχουµε πει εμεις 
ή ο Αμαντουλλάχ Οτζαλάν... 

34 χρόνια µετά την αποκατάστασή της (24/7/1974). 
ϱ επαναπροσδιορισµός της έννοιας «δημοκρατία» είναι 
σήµερα πιο επιτακτικός από ποτέ 


Όπως κάθε χρόνο, έτσι και φέτος η 24η Ἰουλίου σηματοδοτεί για τους κατοίκους αυτής της 

χώρας µια διπλή πρόκληση. 

Πρόκληση στην µνήµη - Πρόκληση στην λογική. 

Πρόκληση στην μνήμη, επειδή κάποιοι επιμένουν να θυμούνται... 

Να θυμούνται πῶς : 

» Τα θύματα του επταετούς γύψου που επιβλήθηκε στην Ἑλλάδα δεν έχουν, µέχρι σήµερα, 
μετρηθεί. Πολλοί είναι εκείνοι που δεν έχουν περιληφθεί στις διάφορες λίστες που έχουν 
συνταχθεί µε πρωτοβουλία κάποιων αντιχουντικών αγωνιστών, που βέβαια κατέγραψαν τα 
ονόματα όσων γνώριζαν προσωπικά ἡ όσων τούς τα ανέφεραν κάποιοι άλλοι γνωστοί τους. 
Το επίσημο µετα-χουντικό κράτος, ως γνωστό, δεν ασχολήθηκε παρά µε την - κατά το 
δυνατόν - µείωση του αριθμού των νεκρών, µε τρανταχτό παράδειγµα τους νεκρούς του 
Πολυτεχνείου της 17/11/1973, τους οποίους ο αλήστου µνήµης Τσεβάς κατάφερε να 
μειώσει σε «καμμιά εικοσαριά», προσφέροντας στους - τότε και σήµερα - χουντικούς την 
δυνατότητα να µάς πλασσάρουν την επιχείρηση της σφαγής ως «σχεδόν αναίµακτη», µε 
«κανένα νεκρό εντός του Πολυτεχνείου»... 

ο Ο επταετής γύψος επιβλήθηκε στην χώρα. όχι µόνο µε την δράση των ακροδεξιών 
µεταπολεμικών στρατιωτικών του ΙΔΕΑ και κάποιων ομοϊδεατών τους στελεχών της 
προχουντικής δημοκρατίας, αλλά - κυρίως - µε εντολή και ενεργή υποστήριξη των ΗΠΑ. 
Βέβαια, ο ανεκδιήγητος ΒΙΠΙ ΟἨπίοῃ, όταν πριν κάποια χρόνια επισκέφθηκε την Αθήνα, 
ζήτησε «συγγνώμη» για τα «λάθη» της εξωτερικής πολιτικής της χώρας του, αυτό ὠστόσο 
δεν έπεισε κανέναν. αφού όλοι διαπιστώνουν πως οι ΗΠΑ εξακολουθούν - όλα αυτά τα 34 
χρόνια - να επεµβαίνουν όλο και πιο απροκάλυπτα στην ζωή µας, την συλλογική, αλλά και 
την ατοµική του καθενός µας (απ᾿ τις παρακολουθήσεις µέχρι τις ὠµές παρεμβάσεις σε 
δίκες - π.χ. «δίκη» 17Ν, «δίκη» ΕΛΑ. ... - και µέχρι την εσωτερική και την διεθνή΄πολιτική 
της χώρας, µε αποτέλεσµα την διατάραξη των σχέσεών µας µε τους γείτονές µας). 

ο Όταν οἱ πρώτοι Ἅµπολιτικί κρατούμενοι - βασανισµένοι στην Ασφάλεια 
(Αστυνομίας/ Χωροφυλακής), στην ἘΣΑ. στην ΚΥΠ. στο Λιμενικό... - έφτασαν στου 
Αβέρωφ, στην Αίγινα, στον Κορυδαλλό, στις υπόλοιπες φυλακές της χώρας, βρήκαν εκεί 
τα... εποπτικά µέσα τῆς εκπαίδευσης των βασανιστών τους : ΔΕΚΑΔΕΣ ΦΟΥΚΑΡΑΔΕΣ - 


ΝΤΟΠΙΟΥΣ, ΑΛΛΑ ΚΑΙ ΑΛΛΟΔΑΠΟΥΣ (κυρίως από χώρες του - και τότε - ΤΡΙΤΟΥ 
ΚΟΣΜΟΥ) ΣΤΟ ΚΟΡΜΙ ΤΩΝ ΟΠΟΙΩΝ ΔΕΝ ΥΠΗΡΧΕ ΟΥΤΕ ΤΕΤΡΑΓΩΝΙΚΟ 
ΕΚΑΤΟΣΤΟ ΠΟΥ ΝΑ ΜΗΝ ΕΙΧΕ ΓΝΩΡΙΣΕΙ ΤΙΣ ΕΠΙΔΟΣΕΙΣ ΤΩΝ ΕΚΠΑΙΔΕΥΜΕΝΩΝ 
ΚΙ ΕΚΠΑΙΔΕΥΟΜΕΝΩΝ, ΠΡΟ-ΧΟΥΝΤΙΚΩΝ ΟΡΓΑΝΩΝ ΤΗΣ ΚΑΘΕΣΤΗΚΥΙΑΣ ΤΑΞΗΣ, 
ΠΟΥ ΑΡΓΟΤΕΡΑ ΔΙΑΚΡΙΘΗΚΑΝ ΩΣ ΒΑΣΑΝΙΣΤΕΣ ΤΩΝ «ΠΟΛΙΤΙΚΩΝ» 
ΚΡΑΤΟΥΜΕΝΩΝ... (Ας µάς επιτρέψουν, σήµερα, οι αναγνώστες την παράθεση της 
προσωπικής μαρτυρίας ενός απ᾿ τους συνεργάτες αυτού του Δελτίου Πληροφόρησης : 
«Ένας µήνας φιλοξενίας στην απομόνωση του 5ου ορόφου της Ασφάλειας Μεσογείων, µε 
το ανάλογο, βέβαια, 5ετνίςο εκ µέρους των ευσυνείδητων υπαλλήλων της Αστυνομίας 
Πόλεων - κκ. Σμαῖϊλη, Κραββαρίτη, Ζούζουλα, Παύλου, Μάρκου... (και κάποιων άλλων των 
οποίων τα ονόματα δεν έµαθα ποτέ) - συν µια εβδομάδα στην ΚΥΠ της Αγίας Παρασκευής, 
συν κάποιες συντοµώτερες «επισκέψεις» στην Μπουμπουλίνας και σε διάφορα αστυνομικά 
τμήματα της πρωτεύουσας, στάθηκαν αρκετά για να καταθέσω, µαζί µε την Κ.Κ. 
(συντρόφισσα και συγκρατούµενη, ὡς µέλος κι αυτή του «Ηλιοστασίου»), χρειάστηκαν 
κάποιες πολιτικές και πολιτικάντικες σκέψεις ώστε να αρκέσουν να µας οδηγήσουν να 
καταθέσουµε ως μάρτυρες κατηγορίες στην µετα-χουντική «δίκη» των βασανιστών, στο 
Κακουργιοδικείο της Χαλκίδας. Ποτέ, ὠστόσο, δεν στάθηκαν, δεν στέκονται και δεν θα 
σταθούν αρκετά ΝΑ ΑΙΓΟΣΤΕΨΟΥΝ ΤΗΝ ΝΤΡΟΠΗ ΠΟΥ ΕΝΝΟΙΩΣΑ, ΟΤΑΝ 
ΚΟΛΟΜΒΙΑΝΟΣ ΣΥΓΚΡΑΤΟΥΜΕΝΟΣ ΜΟΥ (στην Δ΄ Ακτίνα του Κορυδαλλού) ΣΗΚΩΣΕ 
ΤΗΝ ΜΠΛΟΥΖΑ ΚΑΙ ΜΟΥ ΕΔΕΙΞΕ ΤΗΝ ΠΛΑΤΗ ΤΟΥ. ΗΤΑΝ ΟΛΟΚΛΗΡΗ ΜΙΑ 
ΑΝΟΙΧΤΗ ΠΛΗΓΗ. ΕΠΑΝΩ ΤΗΣ ΕΙΧΑΝ ΣΒΗΣΕΙ ΠΕΡΙΣΣΟΤΕΡΑ ΑΠΟ 700 ΤΣΙΓΑΡΑ 
ΜΠΑΤΣΩΝ, ΠΡΙΝ ΕΝΑΝ - τουλάχιστον - ΧΡΟΝΟ ΙΙΙ Η ΠΛΗΓΗ ΕΞΑΚΟΛΟΥΘΟΥΣΕ ΝΑ 
ΠΥΟΡΡΟΕΙ ΙΗΗΗΗ». Ο Κολομβιανός συγγκρατούµενός µου είχε «φάει» δυόµισυ χρόνια για 
την... Κλοπή του πορτοφολιού ενός καθώς πρέπει Έλληνα πολίτη...» (Μαρτυρία του 
συντρόφου-συνεργάτη µας Β.Κ.). 


Είπαμε. ὠστόσο, στην αρχή της προηγούμενης σελίδας, πὼς η πρόκληση 
είναι και ΠΡΟΚΛΗΣΗ ΣΤΗΝ ΛΟΓΙΚΗ. 

ΟΧΙ ΜΟΝΟ ΣΤΗΝ ΛΟΓΙΚΗ ΟΣΩΝ ΕΖΗΣΑΝ ΕΚΕΙΝΗ ΤΗΝ ΕΠΟΧΗ, 
ΑΛΛΑ ΚΙ ΟΣΩΝ ΕΙΧΑΝ ΤΗΝ ΤΥΧΗ ΝΑ ΓΕΝΝΗΘΟΥΝ ΑΡΓΟΤΕΡΑ. 
ΓΙΑΤΙ; 

ΓΙΑΤΙ ΑΡΑΓΕ; 


Ο Αναρχικός δεν είναι όργανο καμµιάς συγκεκρ!µένης Αναρχικής ομάδας. Όσοι συμμετέχουν 
στην έκδοσή του αγωνίζονται για µιαν ελεύθερη, αυτοδιαχειριζόµενη κοινωνία, απαλλαγμένη 
από κάθε µορφής εξουσία και εμπορικούς - κερδοσκοπικούς "νόμους". Στα παραπάνω 
πλαίσια δεν απαιτείται η καταβολή κανενός είδους αντιτίµου για την απόκτηση του τεύχους. 
Οικονομική και κάθε άλλη ενίσχυση (συνεργασίες, υποδείξεις, ειδήσεις) είναι ευπρόσδεκτη 
από όσους συμφωνούν µε τις παραπάνω αρχές µας. Η αναπαραγωγή όλης ή µέρους της 
ύλης, ὀχι µόνο επιτρέπεται, αλλά κα! αποτελεί επιδίωξή µας. Η αξιοπρέπεια - και µόνο - 
επιβάλλει την αναφορά της πηγής των αναδηµοσιευµάτων. 





